ઉત્તર પ્રદેશઃ પાકિસ્તાનમાંથી બલૂચિસ્તાનની આઝાદી મેળવવા માટે લડી રહેલી બલૂચ નેતા નાયલા કાદરી બલૂચે જણાવ્યું છે કે બલૂચિસ્તાનને આઝાદી પ્રાપ્ત થશે ત્યારે પહેલી પ્રતિમા પીએમ મોદીની ત્યાં લગાવવામાં આવશે. વારાણસીમાં બે દિવસીય સાંસ્કૃતિ સંસદમાં વિશ્વ બલૂચ મહિલા સંધની અધ્યક્ષ નાયલા કાદરીએ જણાવ્યું છે કે જ્યારથી બલૂચિસ્તાનમાં થઇ રહેલા અત્યાચાર પર પીએમ મોદીએ દુનિયાનું ધ્યાન કેન્દ્રીત કર્યું છે. ત્યારથી તે ત્યાંના હિરો બની ગયા છે. તેમણે કહ્યું છે કે જે દિવસે બલૂચિસ્તાનને આઝાદી મળશે તે દિવસે સૌથી પહેલાં ભારતના પ્રધાનમંત્રી નરેન્દ્ર મોદીની મૂર્તિ અહીં લગાવવામાં આવશે. તેમણે કહ્યું છે કે પીએમ મોદીમાં તેમને તેમનો ભાઇ જોવા મળે છે. નાયલાએ કહ્યું કે પાકિસ્તાન બલૂચ લોકોનો નરસંહાર કરે છે. તેમણે કહ્યું કે ચીનની સાથે મળીને પાકિસ્તાન સતત અમારી પર અત્યાચાર કરી રહ્યું છે.